《悼古》
唐代·薛逢

细推今古事堪愁，贵贱同归土一丘。汉武玉堂人岂在，

石家金谷水空流。光阴自旦还将暮，草木从春又到秋。

闲事与时俱不了，且将身暂醉乡游。

作者简介：薛逢，字陶臣，蒲洲河东（今山西永济县）人，会昌元年（公元八四一）进士。历侍御史、尚书郎。因恃才傲物，议论激切，屡忤权贵，故仕途颇不得意。《全唐诗》收录其诗一卷。《旧唐书》卷一九零，《新唐书》卷二零三皆有传。